Di erscht Mäss z Basel het vum 11. bis 16. Juni 1970 stattgfunde. 90 Galerischte hän mitgmacht, s sin 10.300 Bsuecher chuu. Mit eme Umsatz vu 5,8 Millione Franken isch d Veraastaltig au kommerziäll e Erfolg wore. Wel d Kölner Kunschthändler ihre  Mässkunzäoptz gfehrdet gsähne hän, hän si zum Boykott vu dr Basler Veraastaltig ufgruefe. D Galerischte hääte sich entschaide solle, eb si z Köln derby sin oder z Basel. Ainewäg het sich d Art Basel im Kunschtbedrib chenne fescht etabliere.